Oʻrta maxsus, kasb-hunar taʼlimi muassasalari ishlab chiqarish taʼlimi ustalari uchun namunaviy yillik ish rejasini tasdiqlash toʻgʻrisida
(resolution, 2024-03-30)

Oʻzbekiston Respublikasi Prezidentining 2008-yil 30-iyuldagi PQ-929-son “Oʻrta maxsus, kasb-hunar taʼlimi muassasalari xodimlarini moddiy ragʻbatlantirishni kuchaytirish va ular mehnatiga haq toʻlash tizimini takomillashtirish chora-tadbirlari toʻgʻrisida”gi qarori hamda Vazirlar Mahkamasining 2008-yil 1-avgustdagi 165-son qarori bilan tasdiqlangan Oʻrta maxsus, kasb-hunar taʼlimi muassasalari xodimlari mehnatiga haq toʻlash toʻgʻrisidagi nizomga asosan Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Oʻzbekiston Respublikasi Mehnat vazirligi qaror qiladi: 1. Quyidagilar: Oʻrta maxsus, kasb-hunar taʼlimi muassasalari ishlab chiqarish taʼlimi ustalarining namunaviy yillik ish rejasi 1-ilovaga; Oʻrta maxsus, kasb-hunar taʼlimi muassasalari ishlab chiqarish taʼlimi ustalarining asosiy faoliyat turlariga sarflanadigan vaqt meʼyorlari 2-ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. T/r Ish turlari Oʻquv yili davomidagi soatlar hajmi I. Oʻquv yuklamasining nazariy va amaliy komponentlari — 660 soat** 1. Oʻquv amaliyotini oʻtkazish va ishlab chiqarish amaliyotiga rahbarlik qilish. 660 soat (Oʻquv rejasi asosida) II. Ishlab chiqarish taʼlimini amalga oshirish — 1045 soat** 2. Oʻquv-ishlab chiqarish taʼlimi ustalari tomonidan bajarilishi zarur boʻlgan ish turlari: oʻquv va ishlab chiqarish amaliyotlari uchun ishchi oʻquv dasturlarini ishlab chiqish, takomillashtirish hamda taqvimiy-mavzular rejalarini tuzish; har bir oʻquv amaliyoti mashgʻuloti uchun oʻqitish texnologiyasini ishlab chiqish yoki takomillashtirish; oʻquv amaliyoti mashgʻulotining kirish instruktaji uchun materiallar tayyorlash; nazorat savollari (test va boshqalar) va topshiriqlari toʻplamini ishlab chiqish; oʻquv amaliyoti boʻyicha tayyorlangan oʻquv-uslubiy majmuani rasmiylashtirish; oʻquv amaliyoti mashgʻulotlarini oʻtkazishga tayyorgarlik koʻrish; ochiq dars oʻtkazishga tayyorgarlik koʻrish; oʻquv amaliyoti mashgʻulotiga qatnashmagan va oʻzlashtirishi qiyin boʻlgan oʻquvchilar bilan qoʻshimcha mashgʻulotlar olib borish; oʻquv amaliyoti mashgʻulotlarini tahlil qilish; oʻquv amaliyoti boʻyicha yakuniy nazoratni oʻtkazish hamda ishlab chiqarish amaliyoti yakuni boʻyicha oʻquvchilardan hisobotni qabul qilish; ishlab chiqarish amaliyotini oʻtkazish uchun korxona va tashkilotlar bilan shartnomalar tuzish ishlarida ishtirok etish; bitiruvchilarning bandligini taʼminlashga koʻmaklashish; kasbiy-amaliy imtihonlarni topshirish uchun oʻquvchilarga maslahat berish; kasbiy-amaliy imtihonlarni oʻtkazish uchun ish oʻrinlarini tayyorlash; oʻquvchilarni kasb mahorati va boshqa tanlovlarga tayyorlash; 9-sinf bitiruvchilarini kasb-hunar kollejlarida oʻqitish bilan qamrab olish va kasbga yoʻnaltirishda targʻibot-tashviqot ishlarini olib borish; taʼlim muassasasining pedagogik kengashi va boshqa yigʻilishlarida ishtirok etish; Namunaviy yillik ish rejasida nazarda tutilmagan boshqa ish turlari***. 1045 soat 3. Oʻquv-ishlab chiqarish taʼlimi ustalari tomonidan bajariladigan qoʻshimcha ish turlari: darslik yozish va uni nashrga tayyorlash; elektron darslik tayyorlash; multimediali oʻquv ishlanmalarini ishlab chiqish; oʻquv qoʻllanma yozish va uni nashrga tayyorlash; metodik qoʻllanma yozish; uslubiy ishlanma yozish; oʻquv amaliyoti uchun videoroliklar tayyorlash; maqola, tezis yozish va uni nashr ettirish; darslik, oʻquv qoʻllanma, elektron darslik, metodik qoʻllanma, uslubiy ishlanma, oʻquv amaliyoti uchun nazorat savollari yoki topshiriqlari toʻplamiga taqriz berish; taʼlim standarti, namunaviy oʻquv reja va fan dasturlarini ishlab chiqish va/yoki takomillashtirish ishlarida ishtirok etish; oʻquv amaliyoti mashgʻulotlari oʻtkaziladigan ustaxonalarni (laboratoriya, oʻquv tajriba xoʻjaligi, poligon va boshqalar) jihozlash hamda zarur xomashyo va materiallar bilan taʼminlash meʼyorlarini ishlab chiqish va/yoki takomillashtirish jarayonida ishtirok etish; oʻquv amaliyoti mashgʻulotini oʻtkazish uchun zarur xomashyo va materiallarni qabul qilib olish, ularni tayyorlash va hisobini yuritish; yosh ishlab chiqarish taʼlimi ustalariga uslubiy-amaliy yordam berish; toʻgaraklar tashkil etish va ularning faoliyatiga rahbarlik qilish; oʻquv amaliyoti mashgʻulotlari oʻtkaziladigan ustaxonadagi (laboratoriya, oʻquv tajriba xoʻjaligi, poligon va boshqalar) nosoz jihoz va asbob-uskunalarni taʼmirlash va sozlash ishlarida ishtirok etish; oʻquvchilarning ixtirochilik, ijodiy, amaliy ishlariga rahbarlik qilish; malaka oshirish, qayta tayyorlash, zaxira kadrlar tayyorlash va boshqa qisqa muddatli kurslarda oʻqish; ilgʻor texnologiyalar sohasidagi malakasini bevosita ishlab chiqarishda oshirib borish; master-klass oʻtkazish; seminar, trening, konferensiya, davra suhbati va boshqa jamoat tadbirlarida ishtirok etish; ishlab chiqarish taʼlimi ustalari oʻrtasida oʻtkaziladigan tanlov va/yoki koʻrgazmalarda ishtirok etish; tanlovlarda hayʼat aʼzosi sifatida ishtirok etish; turli komissiyalar, ishchi guruhlar faoliyatida ishtirok etish; oliy taʼlim muassasalari va ishlab chiqarish korxonalari bilan hamkorlik (integratsiya) ishlarida ishtirok etish; pedagogik kengash muhokamasiga qoʻyish uchun masala va materiallar tayyorlash; pedagogik kengash yoki kafedra yigʻilishida kotib vazifasini bajarish; bitiruv malakaviy ishlariga rahbarlik qilish; kasbiy fanlar majmuasi boʻyicha davlat imtihoni uchun savollar toʻplamini ishlab chiqishda ishtirok etish; kurs ishi va/yoki bitiruv malakaviy ishlariga taqriz berish; yakuniy davlat attestatsiya komissiyasi ishida ishtirok etish; taʼlim muassasasining maslahat markazi faoliyatida ishtirok etish. Namunaviy yillik ish rejasida nazarda tutilmagan boshqa ish turlari***. III. Tarbiyaviy ishlarni amalga oshirish — 160 soat** 4. Oʻquv ishlab chiqarish taʼlimi ustalari tomonidan bajarilishi zarur boʻlgan ish turlari: taʼlim muassasasining oʻquvchilar turar joyi va/yoki oʻquv binosida navbatchilik qilish; biriktirilgan guruhda dars mashgʻulotlariga muntazam qatnashmaydigan va davomati past boʻlgan oʻquvchilar hamda ularning ota-onalari bilan ishlash; biriktirilgan mikrouchastkada istiqomat qiluvchi oʻquvchilarning dars mashgʻulotlariga toʻliq qatnashishini taʼminlash boʻyicha olib boriladigan ishlar. Namunaviy yillik ish rejasida nazarda tutilmagan boshqa ish turlari***. 160 soat. 5. Oʻquv ishlab chiqarish taʼlimi ustalari tomonidan qoʻshimcha bajariladigan ish turlari: maʼnaviy-maʼrifiy sohadagi ishlarda ishtirok etish; imtiyozli (bepul) ovqatlanish mavjud boʻlgan taʼlim muassasalarining oshxonasida navbatchilik qilish. Namunaviy yillik ish rejasida nazarda tutilmagan boshqa ish turlari***. T/r Ish turlari Vaqt meʼyori, soat Ish turlarining bajarilganligini aniqlash I. Oʻquv yuklamasining nazariy va amaliy komponentlari 1. Oʻquv amaliyotini oʻtkazish va ishlab chiqarish amaliyotiga rahbarlik qilish. Oʻtkazilgan oʻquv amaliyotining 1 akademik soat mashgʻuloti uchun 1 soat; oʻtkazilgan ishlab chiqarish amaliyotining 1 akademik soat mashgʻulotiga rahbarlik uchun 1 soat. Oʻquv mashgʻuloti jurnali asosida. II. Ishlab chiqarish taʼlimini amalga oshirish 2. Oʻquv va ishlab chiqarish amaliyotlari uchun ishchi oʻquv dasturlarini ishlab chiqish, takomillashtirish hamda taqvimiy-mavzular rejalarini tuzish. Bir oʻquv yoki ishlab chiqarish amaliyoti boʻyicha ishchi oʻquv dasturini ishlab chiqish uchun — 20 soat; bir oʻquv yoki ishlab chiqarish amaliyoti boʻyicha ishchi oʻquv dasturini takomillashtirish uchun — 6 soat; bir oʻquv yoki ishlab chiqarish amaliyoti boʻyicha taqvimiy-mavzular rejasini tuzish uchun — 5 soat. Taʼlim muassasasi pedagogik kengashi qarori asosida. Taʼlim muassasasining tegishli kafedrasi bayonnomasi asosida. 3. Har bir oʻquv amaliyoti mashgʻuloti uchun oʻqitish texnologiyasini ishlab chiqish yoki takomillashtirish. Oʻquv amaliyotining mashgʻulotini oʻqitish texnologiyasini ishlab chiqish uchun — 24 soat. Bunda oʻqitish texnologiyasi modeli uchun — 2 soat; oʻqitish texnologik xaritasi uchun — 2 soat; yoʻriqli texnologik xarita uchun — 14 soat; didaktik materiallar uchun — 6 soat; oʻquv amaliyotining mashgʻulotini oʻqitish texnologiyasini takomillashtirish uchun — 4 soat. Taʼlim muassasasining metodik kengashi qarori asosida. 4. Oʻquv amaliyoti mashgʻulotining kirish instruktaji uchun materiallar tayyorlash. Har 6 soatlik mashgʻulotga tayyorlangan material uchun — 1 soat. Taʼlim muassasasining tegishli kafedrasi bayonnomasi asosida. 5. Nazorat savollari (test va boshqalar) va topshiriqlari toʻplamini ishlab chiqish. Har bir nazorat savollari va topshiriqlari variantlari toʻplamini ishlab chiqish uchun — 10 soat; har bir nazorat savollari va topshiriqlari toʻplamini takomillashtirish uchun — 2 soat. Taʼlim muassasasining metodik kengashi qarori asosida. 6. Oʻquv amaliyoti boʻyicha tayyorlangan oʻquv-uslubiy majmuani rasmiylashtirish. Bir oʻquv amaliyoti boʻyicha tayyorlangan oʻquv-uslubiy majmuani rasmiylashtirish uchun — 20 soat. Taʼlim muassasasining pedagogik kengashi qarori asosida. 7. Oʻquv amaliyoti mashgʻulotlarini oʻtkazishga tayyorgarlik koʻrish. Har bir oʻquv amaliyoti mashgʻuloti uchun — 2 soat. Har oy yakuni boʻyicha ishlab chiqarish taʼlimi boʻyicha direktor oʻrinbosari yoki bosh ustaning bildirgisi asosida. 8. Ochiq dars oʻtkazishga tayyorgarlik koʻrish. Bir ochiq dars uchun — 15 soat. Taʼlim muassasasining tegishli kafedrasi bayonnomasi asosida. 9. Oʻquv amaliyoti mashgʻulotiga qatnashmagan va oʻzlashtirishi qiyin boʻlgan oʻquvchilar bilan qoʻshimcha mashgʻulotlar olib borish. Bir qoʻshimcha mashgʻulot uchun — 2 soat. Bir oʻquv yili davomida koʻpi bilan 80 soat. Qoʻshimcha mashgʻulotlar jurnali asosida. 10. Oʻquv amaliyoti mashgʻulotlarini tahlil qilish. Bir oʻquv amaliyoti mashgʻuloti uchun — 6 soat. Bir oʻquv yili davomida koʻpi bilan 36 soat. Taʼlim muassasasining tegishli kafedrasi bayonnomasi asosida. 11. Oʻquv amaliyoti boʻyicha yakuniy nazoratni oʻtkazish hamda ishlab chiqarish amaliyoti yakuni boʻyicha oʻquvchilardan hisobotni qabul qilish. Bir yakuniy nazorat uchun — 6 soat; bir oʻquvchidan hisobot qabul qilish uchun — 0,2 soat. Oʻquv mashgʻuloti jurnali asosida. 12. Ishlab chiqarish amaliyotini oʻtkazish uchun korxona va tashkilotlar bilan shartnomalar tuzish ishlarida ishtirok etish. Bir shartnoma uchun — 4 soat. Korxona va tashkilotlar bilan tuzilgan shartnomalar asosida. 13. Bitiruvchilarning bandligini taʼminlashga koʻmaklashish. Har bir bitiruvchi uchun — 4 soat. Bitiruvchilarning bandligi taʼminlanganligini tasdiqlovchi hujjatlar (shartnoma, buyruq, mehnat daftarchasi nusxasi) asosida. 14. Kasbiy-amaliy imtihonlarni topshirish uchun oʻquvchilarga maslahat berish. Bir guruh oʻquvchilariga maslahat berish uchun — 10 soat. Taʼlim muassasasining tegishli kafedrasi bayonnomasi asosida 15. Kasbiy-amaliy imtihonlarni oʻtkazish uchun ish oʻrinlarini tayyorlash. Bir guruh oʻquvchilarining ish oʻrinlarini tayyor�ash uchun — 10 soat. Taʼlim muassasasining tegishli kafedrasi bayonnomasi asosida. 16. Oʻquvchilarni kasb mahorati va boshqa tanlovlarga tayyorlash. Taʼlim muassasasi miqyosida ishtiroki uchun –10 soat; tuman miqyosida:1-oʻrin uchun — 25 soat;2-oʻrin uchun — 20 soat;3-oʻrin uchun — 15 soat; viloyat miqyosida:1-oʻrin uchun — 50 soat;2-oʻrin uchun — 40 soat;3-oʻrin uchun — 30 soat; respublika miqyosida:1-oʻrin uchun — 100 soat;2-oʻrin uchun — 80 soat;3-oʻrin uchun — 60 soat. Xalqaro miqyosda ishtiroki uchun — 200 soat. Bunda soatlarni hisobga olishda oʻquvchi tomonidan erishilgan natija (natijalar) uchun nazarda tutilgan soatlarning eng yuqori boʻlgan bittasi inobatga olinadi. Taʼlim muassasasi rahbarining buyrugʻi va oʻquvchining tanlovda egallagan oʻrnini tasdiqlovchi hujjatlar asosida. 17. 9-sinf bitiruvchilarini kasb-hunar kollejlarida oʻqitish bilan qamrab olish va kasbga yoʻnaltirishda targʻibot-tashviqot ishlarini olib borish. Bir targʻibot-tashviqot ishlari uchun — 2 soat. Bir oʻquv yili davomida koʻpi bilan — 20 soat. Taʼlim muassasasining kafedra bayonnomasi asosida. 18. Taʼlim muassasasining pedagogik kengashi va boshqa yigʻilishlarida ishtirok etish. Bir yigʻilishda ishtirok etish uchun — 2 soat. Oʻtkazilgan yigʻilish bayonnomasi asosida. 19. Darslik yozish va uni nashrga tayyorlash. Darslikning bir bosma tabogʻi uchun — 50 soat. Oʻrta maxsus, kasb-hunar taʼlimi markazi, vazirlik va idoralar tomonidan berilgan rejalar, topshiriqlar yoki ular bilan tuzilgan shartnomalar asosida. 20. Elektron darslik tayyorlash. Bir oʻquv amaliyoti mashgʻuloti uchun — 30 soat. Oʻrta maxsus, kasb-hunar taʼlimi markazi, vazirlik va idoralar tomonidan berilgan rejalar, topshiriqlar yoki ular bilan tuzilgan shartnomalar asosida. 21. Multimediali oʻquv ishlanmalarini ishlab chiqish. Bir oʻquv amaliyoti mashgʻuloti uchun — 30 soat. Taʼlim muassasasi pedagogik kengashining qarori asosida. 22. Oʻquv qoʻllanma yozish va uni nashrga tayyorlash. Oʻquv qoʻllanmaning bir bosma tabogʻi uchun — 40 soat. Oʻrta maxsus, kasb-hunar taʼlimi markazi, vazirlik va idoralar tomonidan berilgan rejalar, topshiriqlar yoki ular bilan tuzilgan shartnomalar asosida. 23. Metodik qoʻllanma yozish. Bir metodik qoʻllanma uchun — 30 soat. Taʼlim muassasasi pedagogik kengashining qarori asosida. 24. Uslubiy ishlanma yozish. Bitiruv malakaviy ishi uchun — 25 soat; bir amaliy mashgʻulot uchun — 14 soat; Taʼlim muassasasi pedagogik kengashining qarori asosida. 25. Oʻquv amaliyoti mashgʻulotlar uchun videoroliklar tayyorlash. Bir oʻquv amaliyoti mashgʻuloti uchun — 30 soat. Taʼlim muassasasi metodik kengashining qarori asosida. 26. Maqola, tezis yozish va uni nashr ettirish. Bitta maqola yoki tezis uchun: xalqaro miqyosda — 50 soat; respublika miqyosida — 20 soat; viloyat miqyosida — 10 soat; tuman (shahar) miqyosida — 5 soat. Jami soatlar hammualliflar ulushiga asosan taqsimlanadi. Davriy toʻplamlarda nashr etilgan ilmiy maqolalar respublika miqyosidagi maqolalarga tenglashtiriladi. Joriy oʻquv yilida nashr etilgan ishlarning asli yoki nusxasi asosida. 27. Darslik, oʻquv qoʻllanma, elektron darslik, metodik qoʻllanma, uslubiy ishlanma, oʻquv amaliyoti uchun nazorat savollari yoki topshiriqlari toʻplamiga taqriz berish. Bir darslik, oʻquv qoʻllanma, elektron darslikka taqriz berish uchun — 20 soat; bir metodik qoʻllanmaga taqriz berish uchun — 10 soat; uslubiy ishlanmaga taqriz berish uchun — 5 soat; oʻquv amaliyotlari uchun nazorat savollari yoki topshiriqlar toʻplamiga taqriz berishga — 4 soat. Berilgan taqriz nusxasi asosida. 28. Taʼlim standarti, namunaviy oʻquv reja va fan dasturlarini ishlab chiqish va/yoki takomillashtirish ishlarida ishtirok etish. Bir kasb uchun taʼlim standartini ishlab chiqishda ishtirok etish uchun — 120 soat, takomillashtirishda ishtirok etish uchun — 60 soat; bir kasb uchun namunaviy oʻquv reja ishlab chiqishda ishtirok etish uchun — 60 soat, takomillashtirishda ishtirok etish uchun — 30 soat; bir fan dasturini ishlab chiqish uchun — 120 soat, takomillashtirish uchun — 60 soat. Oʻrta maxsus, kasb-hunar taʼlimi markazi rahbarining �uyrugʻi yoki topshirigʻi hamda ishtirok etganligi toʻgʻrisidagi xat asosida. 29. Oʻquv amaliyoti mashgʻulotlari oʻtkaziladigan ustaxonalarni (laboratoriya, oʻquv tajriba xoʻjaligi, poligon va boshqalar) jihozlash hamda zarur xomashyo va materiallar bilan taʼminlash meʼyorlarini ishlab chiqish va/yoki takomillashtirish jarayonida ishtirok etish. Bir ustaxonani (laboratoriya, oʻquv tajriba xoʻjaligi, poligon va boshqalar) jihozlash yoki zarur xomashyo va materiallar meʼyorini ishlab chiqishda ishtirok etish uchun — 60 soat, takomillashtirishda ishtirok etish uchun — 30 soat. Oʻrta maxsus, kasb-hunar taʼlimi markazi rahbarining buyrugʻi yoki topshirigʻi hamdaishtirok etganligi toʻgʻrisidagi xat asosida. 30. Oʻquv amaliyoti mashgʻulotini oʻtkazish uchun zarur xomashyo va materiallarni qabul qilib olish, ularni tayyorlash va hisobini yuritish. Bir oʻquv amaliyoti mashgʻuloti uchun — 1 soat. Bosh usta va ishlab chiqarish taʼlimi ustasining talabnoma, qa�dnoma, dalolatnoma va bildirgisi asosida. 31. Yosh ishlab chiqarish taʼlimi ustalariga uslubiy-amaliy yordam berish. Bir nafar yosh ishlab chiqarish taʼlimi ustasi uchun — 40 soat. Taʼlim muassasasining tegishli kafedrasi bayonnomasi asosida. 32. Toʻgaraklar tashkil etish va ularning faoliyatiga rahbarlik qilish. Bir toʻgarak uchun — 40 soat. Taʼlim muassasasining tegishli kafedrasi bayonnomasi asosida. 33. Oʻquv amaliyoti mashgʻulotlari oʻtkaziladigan ustaxonadagi (laboratoriya, oʻquv tajriba xoʻjaligi, poligon va boshqalar) nosoz jihoz va asbob-uskunalarni taʼmirlash va sozlash ishlarida ish�irok etish. Bir nosoz jihoz va asbob-uskunani taʼmirlash uchun — 4 soat, sozlash uchun — 2 soat. Bir oʻquv yili davomida koʻpi bilan — 30 soat. Taʼlim muassasasi rahbarining buyrugʻi asosida. 34. Oʻquvchilarning ixtirochilik, ijodiy, amaliy ishlariga rahbarlik qilish. Har bir ixtiro, ijodiy yoki amaliy ish uchun — 100 soat. Olingan davlat namunasidagi patent, sertifikat va boshqa rasmiy hujjatlar hamda taʼlim muassasasi pedagogik kengashi qarori bilan maʼqullangan ijodiy yoki amaliy ish namunasi asosida. 35. Malaka oshirish, qayta tayyorlash, zaxira kadrlar tayyorlash va boshqa qisqa muddatli kurslarda oʻqish. Malaka oshirish kurslarida oʻqish uchun — 144 soat; qayta tayyorlash kurslarida oʻqish uchun — 576 soat; zaxira kadrlar tayyorlash kurslarida oʻqish uchun — 288 soat; qisqa muddatli kurslarda oʻqish uchun — 72 soatgacha. Malaka oshirish, qayta tayyorlash, zaxira kadrlar tayyorlash hamda qisqa muddatli kurslarda oʻqiganligini tasdiqlovchi hujjat asosida. 36. I�gʻor texnologiyalar sohasidagi malakasini bevosita ishlab chiqarishda oshirib borish. Bir kunlik ishtiroki uchun — 7 soat. Taʼlim muassasasi rahbarining buyrugʻi asosida. 37. Master-klass oʻtkazish. Bir master klass uchun: xalqaro miqyosda — 100 soat; respublika miqyosida — 60 soat; viloyat miqyosida — 40 soat; tuman miqyosida — 25 soat; taʼlim muassasasi miqyosida — 20 soat. Taʼlim muassasasi rahbarining buyrugʻi va ularning oʻtkazilganligini tasdiqlovchi hujjatlar asosida. 38. Seminar, trening, konferensiya, davra suhbati va boshqa jamoat tadbirlarida ishtirok etish. Bir kunlik ishtiroki uchun — 7 soat; bir maʼruza bilan ishtiroki uchun — 10 soat; bir kunlik moderatorlik (trenerlik) uchun — 14 soat. Taʼlim muassasasi rahbarining buyrugʻi va asoslovchi hujjatlar asosida. 39. Ishlab chiqarish taʼlimi ustalari oʻrtasida oʻtkaziladigan tanlov va/yoki koʻrgazmalarda ishtirok etish. Tuman miqyosida: 1-oʻrin uchun — 20 soat; 2-oʻrin uchun — 15 soat; 3-oʻrin uchun — 10 soat. viloyat miqyosida: 1-oʻrin uchun — 35 soat; 2-oʻrin uchun — 30 soat; 3-oʻrin uchun — 25 soa�; respublika miqyosida: 1-oʻrin uchun — 50 soat; 2-oʻrin uchun — 45 soat; 3-oʻrin uchun — 40 soat. Xalqaro miqyosda ishtiroki uchun — 100 soat; Bunda soatlarni hisobga olishda ishlab chiqarish taʼlimi ustasi tomonidan erishilgan natija (natijalar) uchun nazarda tutilgan soatlarning eng yuqori boʻlgan bittasi inobatga olinadi. Taʼlim muassasasi rahbarining buyrugʻi va tanlovda egallagan oʻrinni tasdiqlovchi hujjatlar asosida. 40. Tanlovlarda hayʼat aʼzosi sifatida ishtirok etish. Bir kunlik ishtiroki uchun — 7 soat. Taʼlim muassasasi rahbarining buyrugʻi asosida. 41. Turli komissiyalar, ishchi guruhlar faoliyatida ishtirok etish. Bir kunlik ishtiroki uchun — 7 soat. Taʼlim muassasasi rahbarining buyrugʻi asosida. 42. Oliy taʼlim muassasalari va ishlab chiqarish korxonalari bilan hamkorlik(integratsiya) ishlarida ishtirok etish. Bir kunlik ishtiroki uchun — 7 soat. Taʼlim muassasasining tegishli kafedrasi bayonnomasi asosida. 43. Pedagogik kengash muhokamasiga qoʻyish uchun masala va materiallar tayyorlash. Bir material uchun — 10 soat. Taʼlim muassasasi pedagogik kengashining qarori asosida. 44. Pedagogik kengash yoki kafedra yigʻilishida kotib vazifasini bajarish. Pedagogik kengashning bir yigʻilishidagi kotibligi uchun — 6 soat; kafedraning bir yigʻilishidagi kotibligi uchun — 3 soat. Taʼlim muassasasi pedagogik kengashi yoki kafedraning yigʻilish bayonnomasi asosida. 45. Bitiruv malakaviy ishlariga rahbarlik qilish. Bir oʻquvchi uchun — 16 soat. Bir nafar ishlab chiqarish taʼlimi ustasiga 8 (gumanitar bilim sohasining sanʼatga oid tayyorlov yoʻnalishlarida 10) nafardan ortiq boʻlmagan oʻquvchi biriktirilishi mumkin. Taʼlim muassasasi rahbarining buyrugʻi asosida. 46. Kasbiy fanlar majmuasi boʻyicha davlat imtihoni uchun savollar toʻplamini ishlab chiqishda ishtirok etish. Bir sav�llar toʻplamini ishlab chiqishda ishtirok etish uchun — 10 soat. Taʼlim muassasasi pedagogik kengashining qarori asosida. 47. Kurs ishi va/yoki bitiruv malakaviy ishlariga taqriz berish. Bir kurs ishiga taqriz berish uchun — 0,5 soat; bir bitiruv malakaviy ishga taqriz berish uchun — 4 soat. Taʼlim muassasasining tegishli kafedrasi bayonnomasi asosida. Ishlab chiqarish taʼlimi ustasi 8 nafar oʻquvchiga kurs ishi va bitiruv malakaviy ishlariga taqriz berishi mumkin. 48. Yakuniy davlat attestatsiya komissiyasi ishida ishtirok etish. Bir kunlik ishtiroki uchun — 7 soat. Taʼlim muassasasi rahbarining buyrugʻi asosida. 49. Taʼlim muassasasining maslahat markazi faoliyatida ishtirok etish. Bir kunlik ishtiroki uchun — 7 soat. Taʼlim muassasasi rahbarining buyrugʻi asosida. III. Tarbiyaviy ishlarni amalga oshirish 50. Taʼlim muassasasining oʻquvchilar turar joyi va/yoki oʻquv binosida navbatchilik qilish. Bir kunlik navbatchilik uchun — 8 soat. Bir oʻquv yili davomida koʻpi bilan — 64 soat. Taʼlim muassasasi rahbari tomonidan tasdiqlangan navbatchilik jadvali va navbatchilik oʻtashni qayd etish jurnali asosida. 51. Biriktirilgan guruhda dars mashgʻulotlariga muntazam qatnashmaydigan va davomati past boʻlgan oʻquvchilar hamda ularning ota-onalari bilan ishlash. Bir nafar oʻquvchi yoki uning ota-onasi bilan ishlash uchun — 2 soat. Bir oʻquv yili davomida koʻpi bilan — 36 soat. Oʻquvchi yoki uning ota-onasi bilan tushuntirish ishlari olib borilganligi toʻgʻrisidagi xat, dalolatnoma va boshqa tasdiqlovchi hujjatlar. 52. Biriktirilgan mikrouchastkada istiqomat qiluvchi oʻquvchilarning dars mashgʻulotlariga toʻliq qatnashishini taʼminlash boʻyicha olib boriladigan ishlar. Bir nafar oʻquvchi bilan bir kunlik ishlash uchun — 2 soat. Bir oʻquv yili davomida koʻpi bilan — 60 soat. Mikrouchastka boʻyicha belgilangan ishlab chiqarish taʼlimi ustasining darslarga kelmagan oʻquvchilar bilan ishlash daftari asosida. 53. Maʼnaviy-maʼrifiy sohadagi ishlarda ishtirok etish. bir tadbirdagi ishtiroki uchun — 2 soat. Taʼlim muassasasi rahbarining buyrugʻi asosida. 54. Imtiyozli (bepul) ovqatlanish mavjud boʻlgan taʼlim muassasalarining oshxonasida navbatchilik qilish. bir kunlik navbvtchilik uchun — 8 soat. Bir oʻquv yili davomida koʻpi bilan — 40 soat. Taʼlim muassasasi rahbari tomonidan tasdiqlangan navbatchilik jadvali va navbatchilik oʻtashni qayd etish jurnali asosida.